
Lisez  tous  les  auteurs  sur  la  circulation ;  vous  verrez  qu’il  n’est 
aucun  point  plus  souvent  ct  plus  longuement  traite,  que  celui  du 
cours  du  sang  arteriel,  et  que  cependant  il  n'en  est  point  qui  vous 
laisse  plus  de  doutes  et  d’obscui‘ite, — Bichat. 

Inventio  circuitus  sanguinis  ab  Harveio, 
cujus  laus  emori  nequit,  anno  post  Christum 
natum  I6l6t0  facta  adhuc  usque  tanquam  aera 
scientiae  medicae  splendidissima  respicitur. 
Attamen,  quanquam  ille  hanc  functionem 
maxima  perspicuitate  explicavit,  atque  de  ea 
summa  accuratione  ratiocinatus  est,  nihilo¬ 
minus  doctrinae  ejus  aliquamdiu  strenuissime 

\ 

obsistebantur.  Imo  adeo  ei  disciplinae  adver¬ 
sabatur,  ut  in  annalibus  Academiarum  Italiae 

i 

tunc  temporis  gentium  omnium  studio  ana- 
tomiae  atque  medicinae  celeberrimae  jusju¬ 
randum  traditum  reperiamus,  quo  jurantes  dis- 

ciplinas  Hippocratis,  Aristotelis,  et  Ga¬ 
leni  tueri,  neque  eas  erui  sinere,  sese  co¬ 
gerent.  Neque  hoc  mirum  erat,  si  in  memo¬ 
riam  revocamus,  theoriam  eorum  prolem  an¬ 
tiquitatis  tot  saeculis  nutritam  de  sanguine  in 
hepate  formando,  de  ejus  egressu  interdiu  ad 
corpus  nutriendum,  redituque  noctu,  item- 
que  de  arteriis,  quippe  post  mortem  jejunis 
repertis,  aera  vel  spiritus  vehentibus ;  haec 
quidem  commenta,  cunctasque  inde  sequen¬ 
tes  cogitationes  et  sententias,  praxin  eorum 
et  scripta,  disciplina  Harveiana  pro  vera  as¬ 
sumpta,  funditus  et  a  stirpe  peritura  fuisse. 
Denique,  tamen,  quum  Harveii  doctrinam 
invalescere  cernerent,  ut  ille  laude  repertoris 
spoliaretur,  tabulae  antiquae  exploratae  sunt, 
et  inventio  ab  aliis  Hippocrati,  ab  aliis  Ne- 
mesio,  Frere  Paul  Sarpi  aliisque  attributa 
fuit ;  adeo  hominum  est  errores  quibus  semel 
decepti  sunt  usque  fovere  ;  adeo  isti  doctrinis 
suis  occaecati  sunt,  adeo  praejudiciis  suis  de¬ 
diti,  ut  apud  eos  studia  imperarentur,  quae 
scientiam  manicis  atque  compedibus  coerce¬ 
rent  ;  quibus  tantum  defuit,  ut  industriam  et 
investigationem  cierent,  ut  contra  omnino 

lias  revera  compescerent.  Quamtumcunque 
autem  vehementia  adversariorum  valuit, nihilo¬ 
minus  tamdiu  vixit  ille  repertor  insignis  ut, 
triginta  post  annis,  disciplinam  suam  fotam  et 
edoctam  ab  istis  ipsis  hominibus,  qui  prius 
vehementissime  repugnaverant,  videret ;  at¬ 
que  hodie  doctrinam  de  circuitu  sanguinis  ab 
auctore  comprobatam  esse  inter  omnes,*  uno 
tantum  excepto,  constat. 

Quanquam  autem  de  cursu  quem  sanguis 
in  compage  animali  tenet,  nemo  est  qui  du¬ 
bitet  ;  de  viribus,  quae  motum  illius  per  cur¬ 
sum  istum  sustinent,  opiniones  diversissimae 
prolatae  sunt ;  antequam  vero  potentias  ad  hoc 
admotas  cogitationesque  de  iis  recensere  inci¬ 
piam  adumbrationem  brevem  generis  sangui- 
feri,  cordis,  videlicet,  arteriarum  et  vena¬ 
rum,  proferre  conabor. 

Homo  et  cuncta  sanguinis  calidi  animalia 
corde  duplice  ad  duas  circulationes  in  corpore, 
ob  cursus  longitudinem  minorem  et  majorem, 
sive  illam  pulmonicam,  hanc  aorticam  seu  sys- 


*  Kerr  scilicet  Aberdoniensi. 


4 


DE  CAUSIS  MOTUS  SANGUINIS. 


temicam,*  appellatas  perficiendas  instruuntur. 
Cor  plerumque  ceu  musculus  cavus  conum 
abnormiformem  apice  obtuso,  basique  magis 
minusve  rotundo  instructum  referens,  atque 
ex  fibris  musculosis  linea  longitudinali  aut 
spirali  tendentibus  cavumque  internum  re¬ 
linquentibus  constans  depingitur.  Laxum 
est  et  solutum  omnino  nisi  ad  basin,  ubi  par¬ 
tibus  circumjacentibus  permagna  vasa  sangui¬ 
nem  vehentia  adhaeret.  Cor  in  duo  cava  in¬ 
terne  nullum  inter  se  commeatum  habentia 
ventriculos  vocata  dispescitur,  quorum  ad  u- 
trumque  sacculus  musculo-membranosus  ad 
basin  cordis  annectitur ;  hi  sacculi  auriculae 
vocantur  et  sibi  invicem  haud  secus  ac  ventri¬ 
culi  impervii  sunt.  Sic  cor  ex  cameris  qua- 
tuor,  duabus  nimirum  dextris  sive  anteriori¬ 
bus  ad  sanguinem  venosum,  atque  duabus 
sinistris  seu  posterioribus  ad  arteriosum  cir¬ 
cumagendum  componi  dicatur.  Inter  utrum¬ 
que  ventriculum  et  auriculam  et  ad  ostium 
arteriae  cuj usque  valvulae  locantur,  ita  nem¬ 
pe  constitutae  ut  per  systolen  cordis  sanguinis 
exitui  libero  faveant,  sed  eundem  rediturum 


*  Vide  Dris.  Barclay  “  New  Anatomical  Nomenclaturc.” 

prohibeant.  Sanguis  vi  haud  parva  projici¬ 
tur  in  magnos  arteriarum  truncos,  qui  cito  in 
ramulos  fere  innumeros  dividuntur,  tandem 
adeo  minutos  factos  ut  ope  etiam  microscopii 
discerni  nequeant.  Hi  tubi  sunt  flexibiles, 
elastici,  nec  tamen*  prorsus  cylindrici  sed  co¬ 
nici  apicem  ad  cor  versus  spectantem,  basin- 
que  extensam  capacitate  ramulorum  omnium 
extremorum  simul  sumpta  aestimatam  haben¬ 
tes.  Fabrica  valida,  firma  et  membranosa 
praediti  sunt,  atque  in  laminas  sive  tunicas 
aliquot  diversas,  quamque  satis  discretam,  ut 
a  caeteris  internosci  possit,  divisi  sunt ;  sed 
de  his  postea  fusius  agendum  erit. 

Terminatio  arteriarum,  quam  solam  hic  as¬ 
picere  oportet,  in  venas  fit,  quae  quidem  san¬ 
guinem  ad  cor  usque  reducunt ;  atque  peni¬ 
tus  aliter  ac  arteriae,  a  minoribus  truncis  orien¬ 
tes  in  majores  desinunt,  per  quos,  quem  con¬ 
tinent,  humorem  in  cor  ipsum  infundunt. 
Plerumque  porro  quam  arteriae  sodales  ma¬ 
jores  atque  frequentiores  sunt,  adeo  quidem 
ut  capacitas  venarum  omnium  cum  capacita- 


*  Vide  “  HunT-KR  on  the  Blood,”  p.  168,  et  seq. 

te  arteriarum  omnium  comparata  quasi  2  ad  1 
aut  3  ad  2  aestimetur. 

Gor  in  cavo  thoracis  situm  habet,  oblique 
nonnihil  sinistrorsum  spectans  inter  pulmones 
et  supra  septum  transversum,  necnon  mem¬ 
brana  fibro-serosa  densa  cingitur,  cui  nomen 
pericardium  imponitur,  e  laminis  duabus  con¬ 
stante,  quarum  exteriorem  a  mediastino  acci¬ 
pit,  interiorque  levis  et  nitida  involucrum 
externum  cordi  ipsi  atque  radicibus  vasorum 
majorum  sanguinem  vehentium  praebet, illius- 
que  superficiem  halitu  seroso,  qui  motum  fa¬ 
ciliorem  reddit,  humectat.  Pericardium  dia¬ 
phragmati  arcte  adhaeret,  ej  usque  utilitas 
praecipua  esse  videtur,  cor  in  suo  loco  rite 
tenere,  et  quominus  in  alia  thoracis  loca  illa¬ 
batur,  obstare,  unde  turbatio  circuitus  lethalis 
procul  dubio  oriretur. 

\ 

In  homine  adulto  circuitus  sanguinis  ita 
perficitur.  Humor  vitalis  a  partibus  corporis 
omnibus  redux  in  sinum  venosum  auriculam¬ 
que  cordis  dextram  transit,  deinde  in  ventri¬ 
culum  ejusdem  lateris,  quem  distendit,  stimu- 

lat  et  ad  contractionem  suscitat  ;  hac  contrac¬ 
tione  in  arteriam  pulmonalem  cogitur,  et  post¬ 
ea  per  lobulos  pulmonum  circumagitur.  In¬ 
de  per  venas  pulmonales  in  sinistrum  sinum 
auriculam  que  revehitur,  cujus  contractione  in 
ventriculum  quoque  sinistrum  impellitur,  et 
hujus  systole  sanguis  refectus  atque  pur¬ 
gatus  impetu  ingenti  projicitur  in  aortam  cu¬ 
jus  ramulis  innumeris  in  cunctas  corporis  par¬ 
tes  defertur,  per  venas  sodales  ad  cavam  auri¬ 
culamque  cordis  dextram  reducendus. 

Talem  esse  cursum  sanguinis  inter  omnes 
convenit,  ob  multa  documenta,  quae  breviter 
enarrare  a  re  nostra  fortasse  haud  alienum  erit, 

lmo,  Igitur  ob  situm  valvularum  inter  au¬ 
riculas  et  ventriculos  ad  ostia  arteriarum  et 
per  cursum  venarum  positarum,  adeo  ut  san¬ 
guis,  cum  semel  in  ventriculos  aut  arterias 
impulsus  sit,  regredi  nequeat,  idem  quoque 
de  venis  dici  potest,  omnes  tamen  in  se  san¬ 
guinem  per  cursum  supra  traditum  progredi 
sinunt. 

2ndo,  Si  ligatura  arteriae  vel  venae  impona¬ 
tur,  adeo  ut  fluxum  sanguinis  impediat,  vas 
in  priori  exemplo  inter  ligaturam  et  cor  tu¬ 
met,  dum  ultra  pro  re  nata  flaccescit,  haec  au¬ 
tem  in  posteriori,  vena  nempe,  vice  versa  ac¬ 
cidunt. 


3tio,  Microscopio  telae  pedis  ranae,  parti 
membranosae  mesenterii,  pinnis  aut  caudis 
piscium  admoto,  sanguinis  motus  per  undas 
undis  succedentes  peractus  facile  conspicitur. 

4t0,  Operatio  sanguinem  ex  arteria  animalis 
alterius  in  venam  alterius  transfundendi,  il¬ 
lam  gradatim  depleri,  et  hanc  sanguine  quo¬ 
dammodo  distendi  commonstrat.  Si  simul 
apertura  in  vena  posterioris  animalis  facta  fue¬ 
rit  et  per  fistulam  cum  priori  connectatur, 
commutatio  perfecta  humorum  efficietur.  His 
experimentis,  quae  plerisque  sufficere  visa 
sunt,  multa  praeterea  et  physiologica  et  pa¬ 
thologica  veluti  effectus  structurae  pravae 
cordis,  obstructionis  vasorum  sanguiferorum 
etc.  adjici  possent  ;  hoc  tamen  minime  neces¬ 
sarium  foret. 

De  Fabrica  et  Actione  Cordis. — Jam, 
dum  cor  depingebamus,  id  ex  auriculis  dua¬ 
bus  et  totidem  ventriculis,  per  quos  sanguis 
deinceps  ordine  transit,  constare  vidimus  :  su- 
perest  autem  adliuc  aliquod  de  quo  inter  ana¬ 
tomicos  acriter  disceptatum  fuit ;  amplitu¬ 
dine,  scilicet,  cavorum  inter  se  invicem  com¬ 
paratorum.  Hodie  auricula  dexterior  sinis- 
teriori  multo  major  habetur,  tametsi  quod  ibi 
distat,  non  accurate  proponitur.  Quod  ven¬ 
triculos  spectat,*  dexter  sinistro  multo  am¬ 
plior  aestimatus  est;  hoc  autem  admodum 
dubitatum  est;  atque  sententia  a  Sabatier| 
prolata,  inter  physiologos  hodiernos  maxime 
increbruit.  Ille  concedit  cava  pulmonica, 
corde  post  mortem  explorato,  quam  aortica 
plerumque  ampliora  reperiri  ;  hoc  vero  discri¬ 
men,  vita  durante,  nequaquam  extitisse  cen¬ 
set,  idque  modo,  quo  sanguinis  motus,  quum 
jam  ad  extrema  ventum  sit,  finitur,  tribuit. 
In  articulo  mortis  sanguis  fere  semper  in  ca¬ 
vis  pulmonicis  coacervatur,  dum  fere  totus  ex 


*  Haller  EI.  Phys.  IV.  iii.  5. 
t  Vide  “  Bostock\s  Physiology,”  p.  356- 

aorticis  ejicitur ;  haec  contrahuntur  dum  illa 
dilatantur ;  atque  debilitas  ventriculorum  pul- 
monicorum  cum  alteris  comparatorum,  ad 
eundem  effectum  praestandum  magis  adhuc 
conducit,  et  dilatationem  fieri  sinit.  Constat 
igitur,  ventriculos  utrosque  inter  vitam  am¬ 
plitudinem  fere  parem  habere.  Quantum¬ 
cunque  vero  de  eorum  capacitate  disputatum 
est,  plane  quod  ad  formam  atque  robur  atti¬ 
net,  inter  se  discrepant.  Quippe  systemica 
quam  pulmonica  multo  validiora  sunt ;  par¬ 
tem  ejus  organi  majorem  constituunt  et  for¬ 
mam  et  aspectum  generalem  isti  impertiunt ; 
dum  ventriculus  pulmonicus  quodammodo  et 
quasi  appendicula  profecto  in  aorticum  in¬ 
cumbit,  parietesque  multo  tenuiores  et  debi¬ 
liores  habet.  Hoc  virium  discrimen  cum  mu¬ 
neribus  quibus  perfuncturi  sunt  ventriculi 
singuli,  et  cum  vehementiae  gradu  ad  sangui¬ 
nem,  quo  decet,  projiciendum  necessario  nex¬ 
um  arctum  ex  usu  habet.  Quoniam  dextrum 
ventriculum  sanguinem  ad  pulmones  per  breve 
spatium  tantummodo  et  in  texturam  facile 
penetrandam  projicere  oportet,  vi  propellente 
pro  rata  parte  modica  opus  est.  Jo annes 

Hunter*  ille  celeberrimus  quoque  senten¬ 
tiam  eandem  tuetur.  Ventriculos  binos  in 
foetu  pari  amplitudine  esse  dicit,  quia,  dum 
in  utero  latet  homunculus,  ventriculus  dexter 
sanguinem  ad  partes  corporis  extremas  per 
canalem  arteriosum  cogit,  et  quum  ventriculi 
ambo  in  unum  canalem  coeant,  velocitas  san¬ 
guinis  ab  utroque  pervecti  par  esse  debet, 
ideoque  in  hoc  statu  crassitudinem  ventricu¬ 
lorum  parem  esse  oportet. 

Auriculae  binae  simul  contrahuntur  et  dila¬ 
tantur,  idemque  de  ventriculis  verum  est,  uti 
ab  observatione  vera,  atque  auxilio  Stethos- 
copii  secundum  solertissimumLAENNEC  mon¬ 
stratur.  Diuturnitas  harum  contractionum 
singularum  ita  haud  male  proponitur.  E  tem¬ 
pore  toto,  inter  quod  contractio  perfecta  et  in¬ 
tervallum  quietis  fiunt,  pars  a  tertia  ad  quar¬ 
tam  systole  auricularum  occupatur ;  pars  quar¬ 
ta  aliquanto  minor  quiete  vera ;  et  quod  reli¬ 
quum  est  contractione  ventriculorum  desumi¬ 
tur.  Hae  proportiones  eaedem  sunt,  quae- 


*  Vide  “  IIunter  on  the  Biood,”  p.  14-2. 

cunque  fuerit  motuum  velocitas  aut  frequen¬ 
tia,  si  modo  organum  ipsum  sanum  fuerit, 
partibusque  rite  sibi  invicem  accommodatis 
instructum. 

Cor  organum  revera  musculosum  est,  et, 
haud  aliter  ac  musculi  caeteri,  actionem  suam 
praestat,  fibras  quas  habet  contrahendo,  ca¬ 
vumque  internum  quoquoversum  minuendo, 
et  sic  quod  intus  est  ejicit.  De  hujus  motus 
natura  aut  illa  musculorum  dote,  ob  quam, 
stimulis  quibusdam  admotis,  sese  contrahunt, 
nil  jam  acturus  sum,  quippe  quod  a  proposito 
hujusce  tentaminis  longius  traheret ;  sed  mo¬ 
tum  illum  revera  existere  comprobari  potest, 
thoracem  animalium  nonnullorum  patefactum 
inspiciendo ;  atque  porro  deduci  queat,  ab 
experimentis  in  corde  institutis  ;  a  fabrica  val¬ 
vularum,  et,  quo  funguntur,  munere.  Copia 
sanguinis  e  corde  quaque  contractione  expul¬ 
sa  ab  uncia  una  ad  duas  esse  aestimatur ;  mul¬ 
taeque  investigationes  a  physiologis  mecha¬ 
nicis  institutae  sunt,  ut  vim,  quam  ventriculi 
inter  contrahendum  exerunt,  pro  comperto 
haberent,  sed  parum  adhuc  profecerunt.  Bo- 

RELLivim,  quae  circuitum  sustinet,  tanti  aesti¬ 
mat,  ut  ponderi  librarum  180,000  adaequet ; 
dum  experimenti  solertissimi  Keil  eandem 
ad  valorem  8  in  uno  exemplo,  et  in  alio  uncia¬ 
rum  5  redigunt ;  atque  Hales  eam  libras  51 
unciasque  5  aequiparare  censuit.  Cogita¬ 
tiones  adhuc  aliae  de  hac  re  a  Hobinson,  Ju¬ 
ri  n  aliisque  prolatae  sunt ;  sed  vim  contrac¬ 
tionis  cordis  comperiri  non  posse  videtur; 
quippe  quae  varia  sit,  et  ab  aetate  et  magni¬ 
tudine,  alicujus  ab  amplitudine  organi  mul¬ 
tisque  causis  praeterea  cum  vita  nexum  ha¬ 
bentibus  pendeat ;  nihilominus  cum  Halle- 
ro  concludere  aequum  esse  arbitror,  cordis 
videlicet  impulsum  ad  sanguinem  per  totum 
ejus  cursum  pervehendum  sufficere. 

Causa  motus  cordis  argumentum  est  in  quod 
physiologi  et  antiqui  et  recentiores  oculos  suos 
sedulo  intenderunt,  et  quod  adhuc  caligine 
haud  parva  obductum  manet.  Antiqui  ad  mul¬ 
tas  potentias  subtiles  et  obscu  ras  atque  commen¬ 
ta  imaginaria  confugerunt,  veluti  cum  dotem 
pulsificam,  ignemve  concentratum  cordi  in- 
esse  crederent,  qualis  ei  organo  motum  imper- 

tiret.  De sc  artes  explosionem  quasi  pulveris 
nitrati  ibi  fieri  autumavit ;  atque  Belgicus 
Professor  Sylvius  motum  istum  effervescen- 
tiae  generibus  sanguinis  diversis,  uno  nimi¬ 
rum  acido,  altero  alcalino  effectae  attribuit. 
Van  Helmont  primus  doctrinam  edocuit  de 
quodam  principio  supremo  corpori  insito  cui 
nomen  “  Archaeus”  imposuit.  Hanc  disci¬ 
plinam  Stahl  suscepit,  latiorem  fecit,  parti¬ 
busque  corporis  animalium  compluribus  ac¬ 
commodavit  ;  et  hoc  principium  nobis  etiam 
tanquam  principium  vitale,  spiritus  animans 
etc.  traditum  fuit.  Multae  opiniones  stultis¬ 
simae,  donec  Sen  ac  celeberrimus  tractatum  su¬ 
um  aestimabilem  de  corde  protulit  in  medium, 
valuerunt.  Ille  motum  penitus  contractili- 
tati  musculorum  retulit,  atque  cor,  sanguine 
perpetuo  in  ejus  cava  infuso,  et  nonnihil  dis¬ 
tensionis  fibrarum  ciente,  ad  contractionem 
excitari,  atque  ita  quod  intus  habet  ejicere, 
monstravit.  Brodie*  experimenta  nonnulla 
instituit,  quae  huic  disciplinae  adversari  viden¬ 
tur.  Cor,  postquam  sanguine  depletus  fuerat. 


#  Coke  on  Nervous  Diseases,  Introduction,  p.  61. 

sese  vicibus  alternis  contrahere  et  relaxare  ob¬ 
servavit  ;  exinde  deducit,  actionem  a  vi  qua¬ 
dam  ei  praebita,  et  non  omnino  a  sanguine  in 
ejus  cavis  pendere  ;  verisimiliter  tamen  vi 
cordis  resilienti  tribui  debet,  de  qua  acturus 
sum,  quum  ad  cursum  sanguinis  per  venas  re¬ 
censendum  ventum  fuerit.  Antequam,  verb, 
indagationes  inceptae  sint,  opinionem  Hal- 
leei  assequamur  oportet.  Ille  motum  cor¬ 
dis  regularem  redegit  effectui  simplici  stimu¬ 
lorum  seriem  organorum  contractilium  dein¬ 
ceps  afficientium,  quorum  machinatio  ita  ap¬ 
tatur,  ut  pars  quaeque,  dum  relaxatur,  stimu¬ 
lum  a  vicinis  accipiat,  deinde  ad  contractionem 
cieatur,  atque  postremo  irritamentum  cavo 
proximo  tradat,  quod  tunc  temporis  relaxa¬ 
tum  ad  id  accipiendum  paratum  erat. 

Jam  ad  structuram  functionesque  arteria¬ 
rum  recensendas  progredi  oportet  ;  adhuc 
enim  tanquam  appendiculae  cordis  solummo¬ 
do  spectatae  sunt.  De  hoc  argumento  diver¬ 
sissime  et  acerrime  disceptatum  est.  Physio- 
logi  hodierni  etiam  sese  in  classes  duas  vel 
plures  distribuunt.  A  nonnullis  motus  san- 

guinis  per  arterias  actioni  cordis  soli  tribuitur  ; 
ab  aliis  vis  quaedam  eodem  tempore  ac  cor 
agens,  arteriis  ipsis  derivari  dicitur.  Senten¬ 
tiam  priorem  inter  antiquiores  tuentur  Har- 
veius,  Hallerus,  Spallanzani,  atque  inter 
recentiores  Bichat,  Young,  quin  et  licet  adji¬ 
cere  Parry  et  patrem  et  filium  :  Posteriorem 
sustinent  nominis  haud  minoris,  Senac,  ex¬ 
empli  gratia,  Hunter,  Soemmering,  Dumas 
aliique. 

De  Strctura  Artertaeum. — Inter  aucto¬ 
res  antiquos  de  fabrica  vasorum  sanguifero- 
rum,  parum  conveniebat;  non  solum  de  tunica¬ 
rum  natura  sed  etiam  numero  certabatur.  Alii 
plures,  alii  pauciores  enumerarunt,  atque  iis 
nomina  diversa,  pro  viribus  quibus  pollere  du¬ 
cebantur,  imposuere.  Jam  nunc  ab  anatomi¬ 
cis  plerisque  tres  memorantur ;  externa,  nempe, 
media  et  interna :  duae  priores  generi  arterioso 
propriae  sunt,  postrema  toti  generi  vasculari 
communis  esse  videtur.  In  partibus  corporis 
omnibus  arteriae  tela  illa  cellulosa  investiun¬ 
tur,  quae  ab  Hallero  “  adscititia”*  appella- 


*  Ha  LLERi  Elem.  Physiologiae. 

tur,  a  Bichat*  aliisque  auctoribus  Gallicis 
“  tissue  cellulaire  exterieure  aux  arteres.” 
Utilitas  ejus  esse  videtur,  arterias  partibus  vi¬ 
cinis,  motibus  earum  tamen  salvis  praestatis, 
alligare,  eas  a  compressione  immodica  defen¬ 
dere,  iter  facile  vasis,  quae  eas  nutriunt,  prae¬ 
bere,  et  denique  f  “  incurvationes”  earum  effi¬ 
cere.  Tunica  externa  nervosa,  resiliens,  ten¬ 
dinea  dicta  fuit  ;  nunc  vero  saepissime  cellu¬ 
losa  dicitur  ;  unde  intelligitur  eam  e  textura 
cellulosa  constare,  a  qua  nihilominus,  et  natu¬ 
ra  et  fabrica  discrepat.  Ex  filamentis  tenui¬ 
bus,  albis  et  validis  componitur,  quae  firmiter 
compressae  sunt,  et  varie  dispositae,  adeo  qui¬ 
dem  ut,  nisi  vi  magna  illata  a  se  invicem  di¬ 
velli  nequeant.  A  tela  cellulosa  praecipui 
distat,  quatenus  admodum  resiliens  est,  adi¬ 
pem  nullum  habet,  et  firmior  et  densior  est. 
A  fluidis  distendi  negat ;  nec  unquam  morbis 
iisdem  corripitur.  Hallerus^:  ait,  fabricam 
cellulosam,  macerando  facile  conspici  posse, 
quod  tamen  Bichat  $  abnegat :  “  Quelque 

*  Anatomie  Generale.  Elem.  Phys.  Toni.  1.  p  61. 

%  Elem.  Phys.,  Tom.  I.  p.  63. 

§  Anatomie  Generale,  Tom.  I.  p.  299. 

**  moyen  ”  dicit  iste,  “  que  j’ai  employe  pour 
“  y  decouvrir  le  tissue  cellulaire,  je  n’ai  pu 
“  parvenir  a  le  rendre  sensible.  La  macera- 
“  tion  dont  Haller  a  tant  parle,  ne  montre 
“  rien  de  semblable.  Lorsq’  au  bout  d’un 
“  temps  tres  long  les  arteres  y  cedent  enfin, 
“  elles  n’offrent  qu’  une  espece  de  pulpe  ou 
“  rien  n’a  1’apparence  cellulaire.”  Huic  tuni¬ 
cae  insita  est  vis  praecipua  arteriae,  uti  liquet, 
ex  aneurismatis  et  ligaturarum  arteriis  impo¬ 
sitarum  effectibus,  uti  porro  Nicholls*,  co¬ 
ram  Societate  Regia  Londinensi,  experimen¬ 
tis  demonstravit. 

Tunica  media  plerumque  tanquam  muscu¬ 
losa  depicta  est,  e  stratis  diversis  fibrarum  car¬ 
nearum  constans,  et  colore  pallido  albido-flavo 
imbuta.  Hae  fibrae  circuli  segmentum  re¬ 
praesentant,  et  ex  opinione  aliorum  transver- 
sim,  aliorum  spiraliter  tendunt.  Quanquam 
speraretur,  nil  fore  ambiguum  de  natura  ea¬ 
rum,  sententiae  autem  diversissimae  anatomi¬ 
corum  celeberrimorum  argumentum  difficile 


*  Philosophical  Transactions,  Vol.  XXXV.  p.  445. 

explicatu  esse  demonstrant.  Jo annes  Hun- 
ter*  fibras  musculosas  monstrari  posse  ne¬ 
gat,  atque  miniis  in  majoribus  quam  in  mino¬ 
ribus  arteriis  evidentes  esse  dicit.  Haller- 
us,  Soemmering,  aliique  doctissimi  huic  sen¬ 
tentiae  multum  adversantur.  Hallerus  t 
Clar.  haec  habet  “  Post  hanc  praecipuam  ar- 
“  teriae  partem  sequuntur  interiores  carnosae 
“  fibrae  quas  in  arteriae  aortae  principio  impri- 
“  mis  contemplatus  sum,  qua  in  sede  utique  et 
“  copia  et  rubore  facilius  se  produnt.”  His  porro 
“  sequentia  adjicit.  “In  minoribus  arteriis  sen- 
“  sim  malignius  adparent,  in  capillaribus  deni- 
“  que  ne  lente  quidem  vitrea  adhibita,  qua 
“  rerum  species  augetur.”  £  Necnon  idem  ait 
“  Quo  subtiliores  fiunt  arteriae,  eo  obscurius 
“  fibrae  istae  possunt  distingui.”  §  Bichat 
eidem  sententiae  assentitur,  dicit  enim  cras¬ 
situdinem  hujusce  tunicae  admodum  conspi¬ 
cuam  esse  in  arteriis  magnis,  sed  paulatim  in 
minoribus  diminui.  -Tunica,  de  qua  sermo 

*  On  the  Blood,  Inflammation,  &c.  p.  118. 

f  Elem.  Phys.  Tom.  I.  p.  63. 

|  De  Corporis  Humani  Fabrica. 

$  Anat.  Generale,  Tom.  II.  p.  279, 

versatur,  crassitudinem  arteriarum  maximam 
efficit,  sed  in  organis  diversis,  cerebro,  scilicet, 
hepate,  etc.  diversissima  est.  Auctores  pleri- 
que  opiniones  suas  de  natura  hujus  tunicae  a 
notionibus,  quas  tuentur,  de  causa  pulsus  ar¬ 
teriarum,  deduxerunt ;  quidam  eum  contrac¬ 
tioni  et  dilatationi  alternae  fibrarum  vasis 
musculosarum  tribuentes  ;  quem  vero  Doctor 
PaPlRY  ille  solertissimus  recte  attribuit  “  to 
“  the  impulse  of  distention  from  the  systole 
“  of  the  left  ventricle  given  by  the  blood,  as  it 
“  passes  through  any  part  of  an  artery  con- 
“  tracted  within  its  natural  diameter.”  Illam 
non  ex  fibris  musculosis  componi  ab  iis,  quae 
infra  ponuntur,  satis  perspicuum  erit. 

lmo.  Dum  fibra  musculosa  mollis  est,  sepa¬ 
ratu  haud  difficilis  et  extensu  facillima,  tex¬ 
tura  arteriosa  contra  firma  est  et  solida,  et 
fractu  *  quam  distensu  multo  facilior. 

2ndo,  Aorta  a  ventriculo  per  annulum  insig¬ 
nem  cartilaginosum  incipit,  neque  cum  sub¬ 
stantia  cordis  musculosaj-  continua  est. 


*  Anatomie  Generale,  Tom.  II. 
t  Jones  on  Haemorrhage,  p.  2. 

3tio,  Magna  vi  resiliendi  instruitur,  qua  pa¬ 
rietes  arteriae  a  se  invicem  sejuncti  praestan¬ 
tur.  Neque  hoc  in  cadavere  quam  in  vivo 
corpore  minus  patet,  haec  enim  tunica  formam 
suam  annularem  retinet,  cum  tunicae  interna 
et  externa  ab  ea  separatae  flaccescunt  et  colla- 
buntur. 

4t0,  Porro  ab  experimentis  chemici  illius 
eximii*  Berzelii  eam  non  musculosam  esse 
constat;  namque  in  organis  omnibus  mus¬ 
culosis,  sive  musculis  ita  accurate  dictis, 
sive  organis  musculorum  muneribus  fun¬ 
gentibus,  veluti  intestinis  adest  principium 
chemicum  fibrina  dictum,  quod  in  mem¬ 
brana  arteriarum  nusquam  videtur.  De  hac 
re  porro  sequentia  citare  liceat,  quae,  etsi  lon¬ 
giora  videantur,  ad  rem  nostram  tam  arcte 
pertinent,  ut  silentio  praeterire  nequiverim.f 
“  The  cliemical  nature  of  tlie  blood-vessels 
“  has  been  little  examined,  except  that  Bi- 
“  chat  has  subjected  their  membranes  to  the 


*  View  of  Animal  Cbemistry,  p.  25. 
t  Young’s  Medical  JLiterature,  p.  50 lo 

“  effects  of  maceration.  The  fibrous  mem- 
“  brane  of  the  artery,  without  doubt  the  most 
“  remarkable  of  all,  has  long  been  considered 
“  as  composed  of  cylindrical  muscles.”  “  My 
“  experiments  have  proved  that  these  fibres 
“  carmot  possibly  be  muscular,  since  muscular 
“  fibres  are  soft  and  flaccid,  containing  more 
“  than  three-fourths  of  their  weight  of  humi- 
“  dity,  while  those  of  the  artery  are  dry  and 
<tf  quite  elastic  ;  and  since  the  muscles  agree, 
“  in  their  Chemical  properties,  vvith  the  fibrine 
of  the  blood,  being  soluble  in  acetic  acid, 
“  and  entering  into  combinations  of  difiicult 
“  solubility  with  muriatic  and  nitric  acids, 
“  while  the  arterial  fibres,  on  the  contrary,  are 
insoluble  in  vinegar,  but  are  dissolved  pretty 
easily  in  the  diluted  mineral  acids,  and  not 
“  separated  from  them  eitlier  by  simple  or 
<£  prussiated  alkalis,  whicli  are  the  precipitants 
“  of  fibrine.” 

5t0,  Non  easdem  mutationes  ac  vera  fibra 
musculosa  subit,  quando  maceratur  aut  deco¬ 
quitur,  sed  haud  aliter  ac  si  pars  ligamenti 
nuchae  fuisset,  eandem  conditionem  immuta¬ 
tam  retinet. 

6t0,  A  fibra  musculosa  distat,  quatenus  colo¬ 
rem  pallidiorem  habet. 

Ex  supradictis  in  aprico  est,  fibras  arteria¬ 
rum  neque  eadem  structura  esse,  neque  ex 
elementis  musculi  constare  ;  quinetiam  haud 
eodem  munere  funguntur  ut  alibi  locus  erit 
monstrandi.  Inter  hanc  et  tunicam  externam 
nulla  tela  cellulosa  intercedit,  attamen  cum  se 
invicem  arct6  conjunguntur.  Membrana,  quae 
cor  investit,  postquam  valvulas  ad  principium 
aortae  formavit,  ad  aortam  ipsam  transit,  tu¬ 
nicamque  internam  totius  generis  arteriosi  ef¬ 
ficit  ;  neque  desunt  quaedam  documenta,  hanc 
membranam  generi  quoque  venoso  tradi,  ei- 
que  tunicam  internam  praebere  monstrantia, 
etsi  Bichat  opinionem  contrariam  tueatur.  In 
utraque  vasorum  serie  parem  crassitudinem 
habet ;  inflammatione  correpta  indicia  in  utra¬ 
que  eadem,  ruborem,  videlicet,  lymphaeque  co- 
agulabilis  effusionem,  ostendit ;  porro  actione 
morbosa  structura  utriusque  in  osseam  mate¬ 
riam  convertitur.  Haec  tunica  tenuissima 
est,  et  pellucida,  atque  colore  caret ;  superficies 
interior  levis  et  nitida  ;  et  vi  resiliendi  haud 

parva  pollet.  Ob  vim  quam,  habet,  lympham 
secernendi,  quando  inflammatur  ;  quia  ad  ad¬ 
haesiones  inter  superficies  suas  formandas  pro¬ 
clivis  est ;  quia  halitu,  qualis  est  membranae 
serosae  pulmonum,  et  intestinorum,  humecta- 
tur,  atque  propter  densitatem  ejus  et  pelluci- 
ditatem  membrana  serosa  esse  aestimata  fuit. 

Arteriae  vasis  sanguiferis,  absorbentibus 
nervisque  instruuntur.  Arteriolae  a  ramulis 
vicinis  minutis  oriuntur  ad  arteriam  nutrien¬ 
dum,  et  quod  deferunt  per  venulas  sodales  re¬ 
ducitur.  Absorbentia  iis  non  deesse,  a  muta¬ 
tione  earum  perpetua,  satis  liquet ;  imo  in 
truncis  majoribus  a  multis  anatomicis  plane 
visa  sunt.  Nervi  multo  evidentiores  sunt. 
Super  truncos  majores,  in  cavis  thoracis  et  ab¬ 
dominis  ganglia  nervi  sympathetici  ramulos 
plurimos  dimittunt.  In  artubus  item  admo¬ 
dum  conspicui  sunt.  Secundum  opinionem 
Cruickshank*  hi  ner  viculi  truncos  majores 
spiraliter  cingunt,  et  SoEMMERiNGf  asseverat 


*  Cruickshank  on  the  Absorbent  System. 

+  De  Corporis  Humani  Fabrica,  Tom  V.  p.  59. 

pauciores  in  arteriis  maximis  quam  in  iis  mo¬ 
lis  medicoris  eorumque  ramis  adesse. 

De  Dotibus  Arteriarum. — Dotibus  dua¬ 
bus,  vi,  scilicet,  resiliendi,  vique  contractili 
musculosa  arteriae  gaudent.  In  adumbratio¬ 
ne  tunicarum,  quam  supra  tradidimus,  singu¬ 
lis  relata  est  vis  resiliendi,  unde  arteriam  inte¬ 
gram  hac  vi,  non  minus  in  transversam  men¬ 
suram  quam  in  longitudinem  pollere  deduce¬ 
re  aequum  est.  Haec  vis  autem  viribus  vitae 
affici  videtur,  quippe  quae  in  arteria  vivi  quam 
mortui  hominis  planius  adpareat ;  nervorum¬ 
que  frequentia  qua  scatent  arteriae,  hanc  opi¬ 
nionem  tuetur.  Ratio  qudque  illius,  ut  arte¬ 
ria  in  cadavere  pariter  ac  in  vivo  hiet,  atque  in 
longitudinem  tracta,  simul  ac  potestas  disten¬ 
dens  summota  est,  ad  brevitatem  quam  antea 
habuit,  statim  revertatur,  ab  illa  vi  elastica 
deducenda  erit.  Hinc  quoque  nititur,  fortas¬ 
se,  potestas  illa  arteriae  ad  fluxum  sanguinis 
nunc  majorem  nunc  minorem  accommodandi. 
Facultatem,  de  qua  sermo  versatur,  experi¬ 
menta  a  *Bichat  instituta  elucidarunt ;  nam 


*  Anatomie  Generale,  Tom.  IT.  p  308. 

sanguine  in  cavum  arteriae  infuso,  amplitudo 
ejus  pro  duplex  fiebat. 

In  exemplis  nonnullis  post  sanguinis  jactu¬ 
ram  ingentem,  vel  per  vitia  vetustiora  qualia 
exinanitiones  nimiae,  alvi  fluxus,  sudores  hec- 
tici  et  colliquativi  comitantur,  pulsus  ad  car¬ 
pum  sentitur  digito  explorantis  parvus  filique 
instar.  Ut  haec  accommodatio  amplitudinis 
arteriae  ad  molem  humoris  quem  continet  ac¬ 
curate  comperiretur,  experimenta  unum  et 
alterum  Doctor  Parry*  (pater)  instituit ;  in 
experimento  priori  arteriae  dextrae  carotidae 
bidentis,  sanguine  iterum  iterumque  detracto, 
diametros  ad  amplitudinis  dimidium  redacta 
est,  in  experimento  porro  posteriori  carotida 
dextra  ovis  alterius  pari  fere  gradu  contracta 
fiebat.  Vis  resiliendi  arteriis  beneficium  sum¬ 
mum  impertit;  quippe  hae  usque  patulae  iter 
expeditum  rivo  intus  fluenti  praestant,  ideo- 
que  vi  a  tergo  minore  ad  cursum  sanguinis 
perficiendum  opus  est.  Hac  machinatione 
multa  impedimenta  effugiuntur,  qualibus  ali¬ 
ter,  a  flexuris  et  distensionibus  in  multis  cor- 


*  On  the  Arterial  Pulse,  p.  71. 

poris  sitibus  necessariis,  via  fuisset  strata.  Vi 
aortae  resiliendi  eximiae  debetur,  quod  illa 
ita  bene  impulsum  sanguinis  e  corde  saltu  ve¬ 
hementi  projecti  sustineat. 

Quantum  beneficii  haec  potestas  arteriis  in¬ 
sita,  per  quam  hae  ad  molem  humoris  sui  nunc 
majorem  nunc  minorem  se  accommodant,  se- 
cum  afferat,  intellectu  facile  est.  Nonnulli 
physiologiae  studiosi  arterias  vi  adhuc  alia  pol¬ 
lere  censent,  cui  nomen  “  Contractilitas  Mus¬ 
cularis”  imponunt.  Documenta,  quae  huic 
opinioni  subveniunt,  talia  sunt.  Imprimis 
arteriarum  structura  musculosa ;  2do,  Quia  po¬ 
testate  tali  opus  est;  3tl0,  Aliqua  vix  argu¬ 
mento  ulli  alii  convenientia.  Dum  de  tunicae 
mediae  indole  agebatur,  tantum  abesse  de¬ 
monstravi  ut  fibra  arterialis  musculosa  sit,  ut 
contra  eam  omnino  muneribus  musculi  per¬ 
fungi  credere  sit  nefas.  Alia  jam  argumenta 
proferendi  mihi  copia  est,  quae  cum  supra 
positis  sumptae  opinionem  nunc  citatam,  meo 
judicio,  facile  redarguere  queant. 

Irritabilitas,  quam  vim  insitam  Hallerus 
appellat,  ad  fibram  vere  musculosam  necessa¬ 
ria  aestimatur*.  Si  ergo  fibras  illas  musculo¬ 
sas  esse  fingamus,  ut  indolem  irritabilem 
habeant,  oportebit.  De  arteriarum  autem 
vi  irritabili  multum  disputatum  fuit ;  at¬ 
que  adhuc  inter  Physiologos  de  ea  parum 
convenit ;  sed  quatenus  experimenta  aut 
argumenta  adhuc  tradita  sunt,  si  hanc  fa¬ 
cultatem  non  prorsus  abnegare  sinimus,  eam 
nihilominus  tanquam  admodum  incertam 
aspicere  licebit.  Si  haec  potestas  fibris  ar¬ 
terialibus  pertinuerit,  stimulis  idoneis  ap¬ 
plicatis,  sese  in  apertum  prodere  oporteret ; 
sed  Hallerus  +  contractionem  istam  nec  per 
stimulos  mechanicos  ciere  potuit ;  de  hoc  ar¬ 
gumento  verba  ipsius  citare  liceat,  “  arteria 
“  cultro  irritata,  contra  quam  musculosae  fi- 
“  brae,  minime  contrahitur.  Sed  etiam  leviora 
“  venena  arteriam  non  movent,  ut  vini  spiri- 
“  tus,  et  succus  tithymali.”  Neque  Bichat^: 


*  Elem.  Physiologiae,  Tom  I.  p.  70. 
t  Elem.  Phys.  Tom.  I.  p.  71. 
f  Anatomie  Generale,  Tom.  II.  p.  514,  515. 

contractionem  ullam  cernere  poterat  in  expe¬ 
rimentis  ab  illo  institutis  ;  quanquam  faciem 
et  interiorem  et  exteriorem  stimulavit,  vim 
contractilem  pro  comperto  habere  incassum 
elaboravit.  Laminas  diversas  e  quibus  parie¬ 
tes  arteriarum  componuntur,  in  animalibus 
dum  adhuc  vivebant,  pariter  ac  in  nuperrime 
mortuis  incidit ;  attamen  arteria  nil  suscitata 
permanebat.  *  Humoribus  venenis  imbutis  in 
arterias  ipsas  immissis,  signa  contractionis  abe¬ 
rant  omnia.  In  aliis  experimentis  Galvanis- 
mum  omnium  stimulorum  acerrimum  frustra 
admovit,  ut  in  arteriis  vel  minimum  faculta¬ 
tis  contractilis  detegeret ;  quanquam  quae 
circumjacebant  partes  carneae  convulsione  ra¬ 
pida  correptae  sunt.  Unde  indolem  irritabi¬ 
lem  arteriis  deese  liquido  adparet.t 

Documentum  item  ex  analogia  deductum 
tunicam  mediam  haud  carnosam  esse  compro¬ 
bat.  Aortae  animalium  majorum,  cujus  fibrae 


*  Anatomie  Generale,  Toni.  II.  p.  513. 
f  Si  quis  velit  plura  hac  de  re  cognoscere,  libros  evolvat 
quos  Verschuir,  Thomson,  et  IIastings  ediderunt. 

transversae  admodum  perspicuae,  tunica  me¬ 
dia  e  materia  revera  ligamentosa  constat, 
cujus  rei  quidem  bos  extat  exemplar.  A  su- 

i 

pradictis  liquet,  arteriae  tunicam  mediam, 
tantummodo  ob  texturam  suam  fibrosam, 
fabricae  musculosae  esse  similem ;  ligamenta 
autem,  tendines,  atque  nervi  textu  quoque 
fibroso  praedita  sunt  ?  neque  aliquis  haec 
item,  quam  habent  fibrae  musculosae,  vi  con- 
tractili  gaudere  dixerit. 

Oportere  arterias  vim  contrahendi  habere, 
quasi  ita  cordis  actioni  auxiliarentur,  haud  mi¬ 
nus  disputatum  est.  Quum  vero  fabricam 
amborum  inspiciamus,  cordis  nimirum  atque 
arteriarum,  in  alio  robur  magnum  cum  struc¬ 
tura  musculosa,  in  alteris  autem  contra  hoc 
robur  provisionem  cernimus.  Hinc,  ergo,  de¬ 
ducere  par  est,  cor  solum  sanguinis  circuitum 
peragere,  pulsusque  haud  secus  quam  per  il¬ 
lud  solum  effici.  Verbi  gratia,  fingemus,  cor 
solum  ad  illa  phaenomena  perficienda  nequa¬ 
quam  sufficere ;  has  dilatationes  et  contrac¬ 
tiones  alternas,  tantum  abesse  ut  circuitum 

adjuvent,  ut  contra  revera  impediant,  compro¬ 
bari  queat. 

Nonnulli  porro  arterias  contractione  mus¬ 
culosa  pollere  contendunt,  ob  quaedam  cor¬ 
pori  accidentia,  veluti  vultus  verecundi  rubore 
suffusionem,  quorum  rationem  alioquin  red¬ 
dere  nequeunt.  Ast  cunctorum  istiusmodi 
a  principiis  haud  ignotis  ratio  facile  deducen¬ 
da  est ;  atque  profecto  huic  consilio  facultas 
arteriarum  elastica  vi  nervosa  quodammodo 
affecta,  non  minus  quam  contractilis  ficta  in¬ 
serviret,  “  neque  tutum  est  fabricas  ad  phae- 
“  nomena  accommodare.” 

De  Structura  Dotibusque  Venarum. 
De  his  inter  auctores  multo  minus  quam  de 
arteriis  disceptatur.  A  plerisque  conceditur 
venas  fibras  annulares  perpaucas  ostendere, 
vel  parte  tunicae  arteriarum  mediae  respon¬ 
dente  omnino  carere ;  multo  faciliores  dilatatu 
sunt,  atque,  ut  dirumpantur,  vim  distenden¬ 
tem  majorem  postulant.  Ab  arteriis  quoque 
distant,  quatenus  per  cursum  musculorum 
valvulis  frequentibus  scateant,  quae,  pressura 

admota,  quominus  sanguis  regurgitet,  ob¬ 
stant.  Illarum  est,  ut  sanguinem,  postquam 
usibus  totius  compagis  inservierit,  ad  cor  re¬ 
ducant.  Actio  venarum  omnino  mechanica 
est,  atque  sanguis  ab  iis  ad  auriculas  per  prin¬ 
cipia  hydraulica,  uti  postea  fusius  dicendi  erit 
copia,  traditur. 

« 

De  Causis  quae  Circuitum  Efficiunt. — 
Quum  sanguis  in  se  ipso  nullam  habeat  motus 
potestatem,  quatenus  nobis  judicandi  facultas 
est,  sed  a  partibus  quae  continent,  moveatur, 
jam  ad  naturam  modumque  operandi  illarum 
causarum,  effectusque  quos  edunt,  contem¬ 
plandos  progrediamur.  Causae  sunt  vitales  vel 
mechanicae.  Vires  constitutionis  vitales  cunc¬ 
tae  ad  contractilitatem  meram  redigi  possunt, 

* 

unde  cavum  minuitur,  et  quod  intus  est  ne¬ 
cessario  exprimitur.  Hic  fons  est  verus  po¬ 
tentiae,  motu,  qui  non  antea  aderat,  genito, 
atque  e  ventriculis  solis  tantummodo  haec  po¬ 
tentia  egreditur.  Fons  haud  absimilis  motus 
a  nonnullis  tubis  capillaribus  tributus  est,  per 
quem  aliquid  revera  motui  generis  sanguiferi 
adjici  et  actioni  cordis  opitulari  censent.  Sed 

ex  argumentis  jam  prolatis  nulla  istiusmodi 
potentia  existere  potest.  Bichat  celeberri¬ 
mus  motum  sanguinis  per  vasa  capillaria  os¬ 
cillationi  cuidam  sive  vibrationi  insensili  pa¬ 
rietum  vascularium  tribuit ;  si  vero  haec  os¬ 
cillatio  seu  vibratio  insensilis  est,  quomodo 
motum  humoris  in  canali  vecti  efficere  potest? 
neque  revera  talem  asseverationem  a  theoria 
falsa  (capillaria  videlicet  ab  arteriis  et  venis 
discreta  esse  neque  cum  iis  continua)  niten¬ 
tem,  sine  documentis,  tueri  debemus,  sed  po¬ 
tius  explicationem  quae  sese  plane  offert,  ad¬ 
hibere  oportet ;  contractionem,  videlicet,  cor¬ 
dis  principium  esse  solum,  quod  sanguinem 
ex  arteriis  in  venas  cogat ;  uti  liquet  ab  expe¬ 
rimento  a  M.  Magendie  Physiologo  illo  ex¬ 
imio  instituto.  Postquam  femori  canis  liga¬ 
turam,  non  arteriam  venamque  amplectentem 
imposuerat;  altera  ligatura  separatim  venae 
prope  inguen  imposita  est,  et  deinde  apertura 
parva  in  hoc  vase  facta  fuit.  Sanguis  statim 
effugit  per  saltum  haud  ita  parvum.  Deinde 
arteria  digitis  compressa  est  quominus  san¬ 
guis  ad  artum  perveniret,  scaturigo  tamen 
sanguinis  non  ideo  desiit,  sed  per  momenta 

aliquot,  permanebat ;  sed  paulatim  minor  mi¬ 
nor  que  fiebat,  donec  fluxus  ex  toto  cessavit, 
etiamsi  vena  per  suam  longitudinem  totam 
plena  erat.  Si  arteria,  inter  hoc  experimen¬ 
tum,  exploretur,  sese  gradatim  per  vim  suam 
elasticam  contrahere,  et  denique  prorsus  va¬ 
cua  fieri  cernitur.  Quinetiam,  cum  arteria 
nil  amplius  reprimitur,  sanguis  corde  injectus 
intrat,  et  simul  ac  ad  partes  ultimas  pervene¬ 
rit,  ex  apertura  venae  effluere  incipiet,  atque 
paulatim  scaturigo  ut  antea  instituetur.  Si 
arteria  de  integro  comprimatur,  usque  dum  se 
suo  sanguine  depleverit,  et  sanguis  lente  in¬ 
gredi  sinatur,  effluxus  quidem  sanguinis  fiet, 
sed  nulla  scaturigo  erit,  donec  arteria  prorsus 
soluta  fuerit. 

Alia  est  adhuc  quaestio,  quae  acriter  agita¬ 
ta  fuit,  num  vasorum  elasticitas  fluxum  san¬ 
guinis  per  ea  expediat ;  et  res  se  ita  habere 
quidam  e  Fhysiologis  hodiernis  celeberrimis 
credunt,  uti  a  scriptis  Magendie  discimus, 
atque  Doctorem  Macartney  Physiologum 
egregium  in  Praelectionibus  suis  hanc  opi¬ 
nionem  strenue  ingerere  ipse  audivi.  Jam 

autem  a  plerisque  conceditur  elastici tatem  non 
esse  fontem  potentiae,  sed  tantum  quasi 
renixum  actioni  praegressae  respondentem 
seu  accommodatum,  texturas  distensas  ad  con¬ 
ditionem  pristinam  duntaxat  restituentem. 

Inter  causas  mechanicas  auae  circuitum 

X 

sanguinis  promovent,  una  est,  quae  ab  omni¬ 
bus  haud  parum  proficere  conceditur  ;  pres¬ 
sura,  nimirum,  in  vasa  contractione  musculo¬ 
rum  effecta ;  sed  in  aprico  est,  hanc  vim  mo¬ 
tum  sanguinis  solum  per  venas  afficere  posse; 
quippe  qua  arteriae  illata,  capacitas  ejus  mi¬ 
nuitur,  et  fluxus  sanguinis  a  corde,  quia  vi 
distendenti  arteriae  cedere  negant,  interpel¬ 
latur  ;  hoc  autem  in  venis,  per  valvulas  quas 
habent  frequentes,  satis  superque  compensa¬ 
tur.  Harum  utilitas  per  se  lucet,  et  testimo¬ 
nium  amplius  ex  eo  deducere  possumus, 
quod  valvulae  in  partibus  tantum  illis  in  ar¬ 
tubus  praecipue  reperiantur,  ubi  venae  pres¬ 
surae  musculorum  subjiciuntur ;  dum  venae 
viscerum  interiorum,  generisque  hepatici  cir¬ 
cuitus  minimi  illis  instruuntur. 

Causa  est  quaedam  mechanica,  a  quibus¬ 
dam  physiologorum  recentiorum  haud  parum 
motui  sanguinis  opitulari  credita,  cui  nomen 
“  Derivatio”  impositum  est.  Primo  perspi¬ 
cue  et  diserte  a  Doctore  Wilson  prolata 
fuit,  qui  postquam  multum  ratiocinatus  sit, 
ut,  cor  non  ad  sanguinem  per  totum  cursum 
propellendum  per  se  sufficere,  comprobet,  as¬ 
severat  etiam,  cor  nequaquam  motus  sangui¬ 
nis  instrumentum  esse,  et  hunc  nullum  mo¬ 
tum  accessorium,  dum  per  cor  transit  accipe¬ 
re,  atque  his  praemissis  arbitratur,  usum  ejus 
gravissimum  si  non  solum  esse,  facultatem 
sanguinem  per  venas  resorbendi,  quod  cor 
efficere  dicit,  ex  principio  machinae  exhauri¬ 
entis  ;  adeo  ut,  sanguine  e  cavis  ejus  ejecto, 
spatium  relinquatur,  in  quod  sanguis  vena¬ 
rum  statim  effundatur,  quippe  quo  loco  mi¬ 
nus  quam  alio  resistatur.  Hae  sententiae 
nuperius  a  Doctore  Carson*  in  libro  suo  in¬ 
genioso  “  Inquiry  into  the  Causes  of  the  Mo- 
tion  of  the  Blood,”  Anglice  inscripto  pleni¬ 
us  prolatae  sunt ;  ubi  postquam  vim  contrac- 
tilem  cordis  sanguinem  per  arterias  in  venas 
impellere  comprobavit  ad  eundem  in  auricu- 

lam  dextram  projiciendum  liaud  valere,  dicit. 
Hoc  autem  effici  ait,  vi  illa  quam  potentiam 
suctionis  apellavit,  quae,  ex  principio  a  Doc- 
tore  Wilson  prolato,  sanguinem  venosum  in 
cava  cordis  attrahit,  ad  vacuum,  quod  alit&r 
fieret,  obveniendum.  Hanc  diminutionem 
renixus  contra  sanguinem  ingressurum  ratio¬ 
nibus  duabus  effici  arbitratur.  Imo,  Fingi¬ 
tur,  intertextum  fibrarum  musculosarum,  quae 
ventriculos  efficiunt,  ita  dispositum  esse,  ut, 
his  relaxatis,  organum  necessario  dilatetur  ;  a 
fibris  ita  intortis  pendentem,  ut  parietibus 
binorum  ventriculorum  aspectum  quasi  figu¬ 
rae  8  praebeant :  et,  2ndo,  Potentiam  adhuc  va¬ 
lidiorem  ab  actione  pulmonum  derivari  putat. 
Quoniam  hi  in  conditione  distensionis  coactae 
esse  autumantur,  atque  theca  rigida  conti¬ 
nentur,  quominus  pressura  aeris  atmosphae- 
rici  collabantur,  praecautum  est, 

In  una  tamen  parte,  ubi  scilicet  cordis 
membranae  cum  pleura  conjunguntur,  parie¬ 
tes  thoracis  tantummodo  membranosi  sunt 
ideoque  actioni  pressurae  extrinsecae  obnoxii 
sunt,  quae  nimirum  pressura  per  medium  pe-- 

ricardii  agent  cava  dilatata  praestat,  et  quo¬ 
niam  superficies  externa  cordis  semper  cum 
interna  pericardii  contactum  habet,  auriculae 
quoque  distensae  praestentur  oportet,  nisi 
quando  vi  vitali  sua  contrahuntur.  Hinc  con¬ 
ditio,  quae  auricularum  atque  ventriculorum 
naturalis  dici  queat,  conditio  dilatationis  est ; 
adeo  ut,  simulae  uterque  horum  vel  utraque 
illarum  suam  systolen  peregerint,  atque  re¬ 
laxatio  supervenerit,  iterum  dilatentur,  et 
sanguinem  in  venis  contiguum  accipere  co¬ 
guntur,  quippe  quem  valvulae  redire  prohi¬ 
beant.*  De  vi  vera  derivationis  jam  fere  inter 
# 

omnes  Phy siologos  convenit,  qua  sanguis  veno¬ 
sus  in  auriculam  et  ventriculum  infundit, 
propterea  quod  ibi,  minus  quam  alio  quovis 
in  loco  ei  ingredienti  resistitur.  Alia  vero 
ex  illius  argumentis  prorsus  falsa  habentur ; 
veluti  de  pulmonum  distensione  coacta,  atque 
valde  dubium  est,  num  dilatatio  cordis  propo¬ 
sita  a  simplice  fibrarum  ejus  relaxatione  oriri 
possit.  Opiniones  de  hac  re  prolatas  plen& 
indagare  ab  incepto  hujusce  tentaminis  lon- 


*  Vide  “  Carson’s  Inquiry,”  pp.  97, — 108,  117,  et  alibi. 

gius  traheret,  quoniam  de  eo  argumento  nihil 
satis  certum  proponi  potest,  atque  multum 
adhuc  abest,  ut  ipsum  clare  luceat.  Si  tamen, 
praeter  vim  per  quam  cor  sese  contrahit,  hoc 
organum  e  substantia  magna  vi  resiliendi  prae¬ 
dita  constare  fingamus,  adeo  ut,  cum  cavum  con- 
tractilitate  fibrarum  imminuitur,  hac  non  agen¬ 
te,  vis  elastica  in  actionem  redeat,  ac  cor  ad  for¬ 
mam  pristinam  restituat  ;*  sic  sanguis  jam  in 
auriculis  in  ventriculos  statim  influet,  atque  ipsi 
par  copia  sanguinis  e  venis  succedet.  Nulla 
sunt  certa  experimenta,  quae  hoc  revera  ita 
fieri  comprobant,  sed  aliquatenus  saltem  veri- 
simillimum  est ;  ideoque  derivationem  vel 
potius  cordis  ipsius  elasticitatem  inter  causas, 
quae  cursum  sanguinis  adjuvant,  recensere  li¬ 
cet.  Num  vero  haec  sit  fons  verus  potentiae, 
vel  num  ulla  sit  generatio  motus  ab  ea  effecta 

4 

ambigitur.  Contendi  enim  queat  tantam  ac- 


*  Observandum  tamen  est  opinionem  esse  multorum 
physiologorum  haud  magnam  resiliendi  vim  fibris  musculosis 
inesse  :  et  diastolen  automaticam  cordis  vitali  relaxationis 
actioni  attributam  esse,  qualis  contractioni  respondeat. 
Vide  Parry. 

curate  potentiam,  quanta  sanguinis  influxu 
ex  auriculis  in  ventriculos  obtinetur,  necessa¬ 
rio  a  musculis  ventriculi  in  renixum  auctum 
elasticitate  suae  substantiae  effectum  superan¬ 
do  exercitam  esse,  et  tantummodo  directio¬ 
nem  novam  potentiae  prius  existenti,  et  con- 
tractilitate  ventriculorum  exortae,  haec  dare 
credatur. 

In  Gallia  multa  experimenta  ingeniosa  de 
inspirationis  effectu  in  sanguinis  motum  per 
venam  cavam  a  Doctore  Bariiy  nuper  perac¬ 
ta  sunt,  et  si  his  confidere  liceat,  necesse  est 
ut  concedamus,  sanguinem  non  moveri,  in  ve¬ 
nis,  nisi  sub  inspiratione,  et  causam  hujus  mo¬ 
tus,  in  atmosphaerae  pressura,  poni,  quae,  rare¬ 
facto  aere,  propter  thoracis  ampliationem,  san¬ 
guinem  in  thoracem  cogit,  eadem  ratione,  ac 
aerem  externum  per  asperam  arteriam  descen¬ 
dere  facit.* 


*  Si  hac  de  re  plura  velis,  vide  Recherclies  Experimen- 
tales  sur  les  Causes  du  Mouvement  du  Sang  dans  les  Veines, 
&c.par  Dr  David  Barry. 

Deducere  igitur  aequum  est,  causas  sangui¬ 
nis  circuitum  efficientes,  de  quibus  minimi 

dubitandum  est,  esse  contractilitatem  fibia- 

• 

rum  musculosarum  cordis,  atque  pressuram 
externam  contractione  musculorum  circum¬ 
jacentium  illatam. 


FINIS. 


Excudebat  Joannes  Moir,  1826. 

